Forskrift om [kort tittel som gir konkret informasjon om hva forskriften regulerer], Oslo kommune, Oslo
 
Hjemmel: Fastsatt av bystyret [dato] med hjemmel i lov [dato] nr. [xx] om [tittel på lov som gir kommunen grunnlag til å vedta forskriften] § [x].
 
§ 1. Formål
Forskriften har som formål å sikre [hensyn en søker å ivareta. Formålet benyttes ofte ved tolkning av rettsreglene i forskriften]. 
 
§ 2. Virkeområde
Forskriften gjelder [angi konkret hvem forskriften gjelder for, hva forskriften regulerer, og nødvendige avgrensninger. Dersom forskriften er kort, kan formål og virkeområde ofte reguleres i samme paragraf, eventuelt i hvert sitt ledd]
 
§ 3. Definisjoner
I denne forskriften betyr
a. [Innrykk følger malene i Lovtidend - Lovdata. Vær bevisst på bruken av kolon og liten eller stor forbokstav.]
b.
c.

[Denne bestemmelsen benyttes der det er særskilt behov for å klargjøre begreper som skal forstås på en bestemt måte i forskriften. Dersom begrepet kun brukes ett sted i forskriften, kan det med fordel heller forklares der begrepet benyttes. 
 
Vurder behovet for definisjoner. Forskriften kan bli vanskelig og uoversiktlig å lese når det er mange definisjoner. Det er ikke nødvendig å lage definisjoner for begreper som allerede er definert i hjemmelslov/-forskrift, eller som er selvforklarende etter naturlig språkbruk.]
 
§ 4. Bestemmelser om [rettigheter/plikter]
[Bestemmelser som pålegger innbyggerne plikter, bør klart og konkret formulere hvilke påbud eller forbud som gis. Bruk av skjønnsmessige begreper bør unngås. Hvis bestemmelsen retter seg mot bedrifter, kan det være hensiktsmessig å stille krav til resultat eller mål, og ikke hvordan resultatet skal oppnås. Dette gir bedriftene økt fleksibilitet til valg av løsning og mindre detaljerte bestemmelser. Vurder behov for unntak.
 
Bestemmelser om rettigheter må være presise om hvilke vilkår som må være oppfylt før rettigheten inntrer.]
 
§ 5. Tilsyn og vedtaksmyndighet
[Virksomhet] fører tilsyn og fatter vedtak etter forskriften. 
 
[Dersom det legges myndighet til en bestemt virksomhet i forskriften, bør det fremgå av saksfremstillingen i byrådssaken at prinsippet om trinnvis delegering fortsatt gjelder. Det omtales i saken at delegering til byråden skjer på vegne av byrådet og delegering til den virksomheten som har myndighet etter forskriften, skjer på vegne av byrådet og byråden.]
 
§ 6. Klage
Enkeltvedtak etter denne forskriften kan påklages etter reglene i forvaltningsloven kapittel VI. [Her bør det om mulig nevnes hvilke beslutninger som skal regnes som enkeltvedtak etter forskriften.]
 
Fristen for å klage er tre uker fra det tidspunktet melding om vedtaket er kommet fram til [parten / søkeren], jf. forvaltningsloven § 29. Klagen sendes til [den instansen som har vedtakskompetansen]. [Navn på klageinstans] er klageinstans.

§ 7. Straff [ev. administrative sanksjoner]
Overtredelser av forskriften straffes med bøter, jf. [hjemmelslov/-forskrift § x] 
 
[Vurder om overtredelser av bestemmelser i forskriften er straffverdig. Hvis hjemmelsloven har straffehjemmel som gjelder forskrifter gitt i medhold av loven, er det ikke behov for straffehjemmel i den lokale forskriften. I så fall tas det inn en henvisning til hjemmelslov/-forskrift.]
 
§ 8. Endringer 
Byrådet kan gjøre mindre endringer i denne forskriften. [Vurder om det er hensiktsmessig med en hjemmel for byrådet til å gjøre mindre endringer, endringer uten vesentlig betydning e.l. uten å måtte fremme en ny sak for bystyret. Fullmakten til å gjøre endringer bør fremgå av selve forskriften, ikke av et vedtakspunkt i byrådssaken.]
 
§ 9. Ikrafttredelse [og overgangsbestemmelser]
Forskriften trer i kraft [straks/dato/fra den tiden bystyret/byrådet bestemmer]. Fra samme tid oppheves forskrift [dato, nr. og tittel].
 
[Forskrifter som har betydning for privat og offentlig forretningsvirksomhet, bør normalt tre i kraft fra årsskiftet. Unntak fra dette utgangspunktet må begrunnes særskilt (i saken). Les mer om dette i Lovteknikk og lovforberedelse side 207]
[Vurder om det er nødvendig med overgangsbestemmelser, f.eks. om at handlinger som er gjennomført eller søknader som er sendt inn før en bestemt dato, skal behandles etter den tidligere forskriften. Hvis det er behov for omfattende overgangsbestemmelser, bør de skilles ut i en egen paragraf.]
 
§ 10. Endringer i andre forskrifter
Fra den tiden forskriften trer i kraft, gjøres følgende endringer i andre forskrifter [Se mal for endringsforskrifter for hvordan endringer skal markeres.]:
 
1. I forskrift […] skal § 1 lyde:
2. […]
3. […]




